月波亭觀書
作者：周如錫
朝代：唐

paragraphs: 癡兒事未了，山照已啣西。
數曲尋江路，層空步石梯。
棲高得月早，壁峭與天齊。
往矣初寮躅，摩挲舊碣題。
（見上海圖書館藏膠卷複製康熙六年刊蔣士昌纂《永明縣志》卷十二。
）（按：《題古寺》署「唐周如鍉，太守」，《月波亭觀書》署「唐周如錫，刺史」，顯爲一人，然未詳孰是，今並存之。
）。